১৯৫০ সালে স্বাক্ষরিত চুক্তির ধারাসমূহ নিম্নে উল্লেখ করা হলোঃ

ভারত সরকার ও নেপাল সরকারের মধ্যে চিরস্থায়ী শান্তি ও বন্ধুত্ব অব্যাহত থাকবে। উভয় দেশের সরকার সম্পূর্ণ সার্বভৌমত্ব, অখণ্ডতা ও একে অপরের স্বাধীনতার প্রতি পূর্ণ সম্মান ও সম্মতি জ্ঞাপন করবে।

দুই সরকার যে কোন প্রতিবেশী রাষ্ট্রের সাথে যে কোন গুরুত্বপূর্ণ বিরোধ বা ভুল বোঝাবুঝি সংক্রান্ত তথ্য উভয়ের মধ্যে আদান প্রদানসহ বন্ধুত্বপূর্ন সম্পর্ক বজায় রাখার জন্য পরামর্শ প্রদান করবে।

ধারা ০১ অনুযায়ী সম্পর্ক প্রতিষ্ঠা ও বজায় থাকবে এবং উভয় দেশের সরকার সংশ্লিষ্ট প্রতিনিধিদের মাধ্যমে পারস্পরিক কূটনৈতিক সম্পর্ক বজায় রাখবে। প্রতিনিধি ও সংশ্লিষ্ট কর্মীরা আর্ন্তজাতিক আইন অনুযায়ী প্রথাগতভাবে কূটনৈতিক বিশেষাধিকার ও স্বাধীনতা ভোগ করবে।

দুই দেশের সরকার কর্তৃক নিয়োগ প্রাপ্ত কনসাল-জেনারেল, কনসাল, ভাইস কনসাল এবং অন্যান্য কনস্যুলার এজেন্ট যারা শহর, বন্দর ও একে অপরের ভূ-খন্ডে অন্যান্য স্থানে রক্ষিত হবে। কনসাল-জেনারেল, কনসাল, ভাইস কনসাল এবং কনস্যুলার এজেন্ট বৈধ কর্তৃপক্ষ দ্বারা নিয়োগ প্রাপ্ত হবেন। নিয়োগকারী বৈধ কর্তৃপক্ষ প্রয়োজনে প্রত্যাহার করতে পারবে। তবে তাদের প্রত্যাহার করার কারণ উল্লেখ করতে হবে। ব্যক্তি উল্লেখিত সকল অধিকার, বিশেষাধিকার, ছাড় ও দায়মুক্তি একটি পারস্পরিক সহযোগিতার ভিত্তিতে ভোগ করবে।

নেপাল সরকার অস্ত্র, গোলাবারুদ বা সামরিক উপকরণ ও নেপালের নিরাপত্তার জন্য প্রয়োজনীয় সরজ্ঞাম ভারতের ভূ-খন্ড ব্যবহার করে স্বাধীনভাবে আমদানি করতে পারবে।

ভারত ও নেপাল উভয় দেশ প্রতিবেশীসুলভ বন্ধুত্বপূর্ণ সম্পর্ক বজায় রাখবে এবং এ অঞ্চলের শিল্প ও অর্থনৈতিক উন্নয়নে অংশগ্রহণসহ এ ধরনের উন্নয়ন সংশ্লিষ্ট চুক্তির অনুমোদন প্রদান করবে।

ভারত ও নেপাল সরকার অনুমোদন করে যে, পারস্পরিক সহযোগিতার ভিত্তিতে এ অঞ্চলের এক দেশের নাগরিক অন্য দেশে বাসস্থান, সম্পদের মালিকানা, ব্যবসা ও বাণিজ্যে অংশীদার, যাতায়াত এবং অন্যান্য সুবিধা অনুরূপ প্রকৃতির সুবিধা ভোগ করবে।
এই চুক্তি পূর্ববর্তী সকল চুক্তি, সমঝোতা এবং ব্রিটিশ সরকার ও নেপাল সরকারের মধ্যকার চুক্তি বাতিল বলে গণ্য হবে।

চুক্তি স্বাক্ষরের তারিখ হতে এই চুক্তি কার্যকর হবে।

উভয় পক্ষের সম্মতিক্রমে অথবা এক বছরের নোটিশ প্রদানের মাধ্যমে বাতিল না করা পর্যন্ত এই চুক্তি বলবৎ থাকবে। 

পটভূমি
চুক্তির মূল বিষয়বস্তু
সমালোচনা
চুক্তির ধারাসমূহ